Assemblea per constituir una nova plataforma ciutadana per a un nou hospital a les Terres de l’Ebre.
https://youtu.be/qj7gZu0ENKw
Assemblea de Marea Blanca a Roquetes, per crear una plataforma a favor del nou hospital.
El moviment Marea Blanca a les Terres de l’Ebre ha convocat una assemblea informativa este dissabte a Roquetes, amb l’objectiu de crear una plataforma per la construcció d’un nou hospital. Després de l’assemblea no descarten convocar mobiltizacions, i també es preveu iniciar una recollida de signatures per instar la classe política a treballar també per la construcció d’un nou hospital. L’assemblea tindrà lloc a partir de les dotze del migdia a la sala d’actes de la biblioteca Mercè Lleixà, a Roquetes. Una de les membres de Marea Blanca, Carme Valls, ha afirmat que ha arribat el moment de reivindicar un nou hospital a les Terres de l’Ebre, perquè l’ampliació de l’Hospital de Tortosa Verge de la Cinta no resoldrà tots els problemes. Durant una entrevista a Canal 21 Ebre, un altre membre de Marea Blanca, Miquel Franch, ha recordat la moció del Col·legi de Metges que es va presentar a l’Ajuntament de Tortosa amb el suport d’altres col·legis professionals del territori. Una moció que va ser rebutjada amb els vots de Junts per Tortosa i Esquerra. Franch ha anunciat que després de l’assemblea iniciaran una recollida de signatures pels diversos municipis de les Terres de l’Ebre, que després entregaran als representants polítics del territori. Per començar, reclamen gestos per part de la Generalitat, i que s’incloguen partides per impulsar la construcció d’un nou hospital, al nou pressupost del Govern.
L’enganxada dels calçotets entre Llopis i Codorniu al ple de pressupostos de Roquetes.
És un dels moments més comentats del ple de pressupostos de Roquetes, dijous passat al vespre. L’enganxada entre el regidor no adscrit Ximo Llopis i el portaveu de Junts per Roquetes, Josep Codorniu, en el debat sobre l’aprovació del pressupost municipal per al 2022, que el govern d’Esquerra va tirar endavant amb els vots de Movem Roquetes i el mateix Llopis. En canvi, Junts i el PSC van votar-hi en contra. El regidor no adscrit demana la paraula per al·lusions i li pregunta a Codorniu si està enamorat d’ell, abans d’afirmar que es traurà els calçotets i que li deixarà al calaix “perquè després se’ls puga emportar, i puga olorar-los o face el que vulga”. Tot això, per acabar dient-li: “Jo puc votar el que em passe pels collons”. Per la seua banda, Codorniu intenta contestar-li amb la màxima elegància, i li diu a Llopis que la seua intervenció se la podria haver estalviat. “Jo no sé qui estima a qui, però l’únic que ha dit en este plenari que em passaria una foto en tanga amb la bandera d’Espanya va ser vostè a mi”, va afimar el portaveu de Junts. Codorniu també remarca que en la seua intervenció havia deixat clar que tant Llopis com Movem podien votar el que vulguessen.
Roquetes aprova el pressupost per al 2022 amb els vots d’ERC, Movem i Llopis.
El CV Roquetes es consolida a la part mitja de la classificació.
El CV Roquetes es consolida a la part mitjana de la classificació de la Superlliga 2 i la permanència cada cop es veu més possible. En una jornada diferent en doble partit, els roquetencs han guanyat al Sabadell, un rival directe, i han perdut tot i fer un gran partit, davant el Tarragona Sant Pere i Sant Pau, el 2n classificat.
El CV Roquetes guanya per 3-0 al CV Sayre Décimas, un rival directe.
La superioritat roquetenca va ser clara en els dos primers sets, però els canaris van lluitar fins al final per forçar l’empat. Així i tot, el CV Roquetes va acabar imposant-se 26-24. Després d’aquesta victòria el Roquetes queda 8è classificat. Per a la propera jornada, al mateix pavelló roquetenc, es viurà el primer derbi tarragoní amb la visita d’un Tarragona SPSP.
Carlos Taibo presenta el seu llibre “Iberia Vaciada” a Roquetes.
El despoblament, el decreixement i el col·lapse del sistema són els elements principals que tracta el professor de Ciències Polítiques de la Universitat Autònoma de Madrid, Carlos Taibo, en el seu darrer llibre ‘Iberia Vaciada’. En un acte organitzat per la CGT, Taibo ha presentat les eines que planteja per superar aquests reptes de present i futur, a la biblioteca de Roquetes.
El CV Roquetes no pot fer res davant el poderós Illa Grau.
L’UBE Illa Grau es va imposar al CV Roquetes, superant l’equip per 0 sets a 3. Els de Castelló van demostrar sobre la pista la seva condició de favorits i amb set jugadors que la temporada passada estaven a Superlliga no es van deixar sorprendre per un Roquetes que en algunes fases del partit, sobretot a l’inici dels sets, va oferir molt bona imatge.
L’Ajuntament de Roquetes inicia les obres a l’Hort de Cruells i millora l’enllumenat de la Raval de Cristo.
L’Ajuntament de Roquetes ha iniciat recentment les obres a l’Hort de Cruells amb la reforma del parc infantil, amb la renovació de tots els elements i del terra. A més s’està construint un nou enjardinament amb una part de zona dura i es crearà més espai amb ombra amb dotze nous arbres. En esta mateixa zona s’ha enderrocat el mur de separació amb l’avinguda Port de Caro per construir una petita grada que donarà accés a la pista perquè la gent puga gaudir dels espectacles que es realitzen. El regidor d’Obres Públiques i Gestió Ambiental de l’Ajuntament de Roquetes, Ivan Garcia, també ha avançat que després d’esta actuació, es pintarà tota la façana i l’interior de l’edifici per poder tornar a licitar el bar de l’Hort de Cruells. L’Ajuntament ha pressupostat l’obra amb 100.000 €. D’altra banda, Garcia també ha explicat que el consistori ha millorat l’enllumenat de Roquetes i del barri de la Raval de Cristo amb la instal·lació de nous fanals amb làmpades led. L’Ajuntament ha pressupostat l’obra amb 450.000 €.
L’Ajuntament de Roquetes finalitzat les obres d’obertura del carrer Matarranya.
El regidor d’Obres Públiques de l’Ajuntament de Roquetes, Ivan Garcia, ha visitat la finalització de les obres d’obertura del carrer Matarranya. Al lloc on es trobava l’edifici enderrocat, s’han creat dos petites places amb la instal·lació d’un parell de bancs. L’Ajuntament ha adquirit la casa per un import de 19.400 € i el pressupost total de les obres han estat de 35.000 €. D’altra banda Garcia també ha visitat l’arranjament de diferents camins del municipi, com són el camí Codonyers, un tram del camí de Vilaret, la rampa del camí del Galatxo i la resta del del camí de garroferets.